El programa “Descobreix el riu” tanca el curs 2018-2019 amb la participació de prop de 6.000 estudiants | Sostenible\nEl programa “Descobreix el riu” tanca el curs 2018-2019 amb la participació de prop de 6.000 estudiants\nFont: Consorci Besòs-Tordera\n16/08/2019 - 08:00\nDurant el curs escolar 2018-19, 5.829 alumnes de 98 escoles i centres formatius procedents de 32 municipis de les conques del Besòs i la Tordera han pres part del programa d’educació ambiental “Descobreix el riu”, que organitza el Consorci Besòs-Tordera.\nAquest curs s’han ofert dues noves activitats: ‘Les llúdrigues ens mostren com està el riu’, un taller a l’aula que inclou l’exposició “El retorn de la llúdriga a les conques del Besòs i la Tordera”, i ‘El riu en directe’.\nUn any més, l’activitat més demandada ha estat ‘Vida d’un riu’ -sortida d’un dia on es realitza un itinerari amb parada a tres punts de la conca (curs alt, curs mitjà i curs baix/desembocadura)-, amb 1.786 participants; seguida per ‘Coneguem la depuradora’, amb 1.616.\nLa resta d’activitats segons nombre de participants han estat ‘El riu a l’escola’ (710 alumnes), ‘Rius de Conte’ (434), ‘Les llúdrigues ens mostren com està el riu’ (426), ‘Bèsties i bestioles’ (319), ‘De la depuradora al riu’ (316), ‘El joc de l’Aiguòmetre’ (228), ‘Com tenir cura dels rius’ (50) i ‘L’estat ecològic dels rius i els índex biòtics’ (20). Les activitats ‘Bioindicadors a l’aula’ i ‘El riu en directe’ no han rebut cap petició.\nEnguany, els centres educatius han procedit de 32 municipis de la conca del Besòs i la Tordera: Badalona, Barcelona, Caldes de Montbui, Canovelles, Cànoves i Samalús, Castellar del Vallès, Castellterçol, Cerdanyola del Vallès, Figaró-Montmany, Granollers, la Garriga, la Llagosta, la Roca del Vallès, les Franqueses del Vallès, Lliçà d’Amunt, Mollet del Vallès, Montcada i Reixac, Montmeló, Montornès del Vallès, Palau-solità i Plegamans, Parets del Vallès, Ripollet, Sant Adrià de Besòs, Sant Celoni, Sant Esteve de Palautordera, Sant Feliu de Codines, Sant Fost de Campsentelles, Santa Coloma de Gramenet, Santa Eulàlia de Ronçana, Santa Maria de Martorelles, Santa Maria de Palautordera i Santa Perpètua de Mogoda.\nEl programa s’adreça principalment a estudiants de segon cicle d’Educació Infantil, Educació Primària, Educació Secundària Obligatòria (ESO) i a estudiants de Batxillerat i Cicles formatius, així com a altres centres educatius específics. Poden sol·licitar qualsevol d’aquestes activitats els centres educatius dels 64 municipis consorciats de les conques del Besòs i la Tordera.\nLes escoles interessades poden obtenir més informació de cadascuna d’aquestes activitats dins l’apartat Educació i Promoció de la pàgina www.besos-tordera.cat. Les inscripcions ja es poden formalitzar al telèfon 93 842 93 61 o a l’adreça electrònica apren@apren.cat d’Aprèn Serveis Mediambientals, empresa encarregada d’impartir el programa educatiu.\n“Descobreix el riu” va néixer el curs 1995-1996. Des d’aleshores, han passat per aquest programa més de 110.000 alumnes.\nContacontes El senyor Riu (en línia)\nEls darrers controls del pla de xoc en el riu Besòs evidencien la pràctica desaparició de la contaminació en el medi\nDurant el mes de juny s’ha dut a terme la darrera tanda de mostrejos per avaluar la qualitat de l’aigua del riu Besòs arran de l’incendi a les instal·lacions de l’empresa Ditecsa, a Montornès del Vallès, produït a mitjan desembre de 2019.


2.000 euros en xecs-regal per als clients dels comerços d’Ontinyent | TV Digital Ontinyent\n24 novembre 2020 - 7:58 h\nInici Economia Empreses i comerços 2.000 euros en xecs-regal per als clients dels comerços d’Ontinyent\nComprar a Ontinyent, una volta més, té premi. L’àrea de Política Econòmica de l’Ajuntament d’Ontinyent, junt a les associacions de comerciants Comerç In i SOC, repartiran 2.000 euros en xecs regal entre aquells que realitzen les seues compres en la ciutat dins de la campanya “Hora de Tornar”. El regidor coordinador de Política Econòmica, Pablo Úbeda, que presentava la campanya acompanyat de la coordinadora de la Comissió 1 del Consell Econòmic i Social (CES), Amparo Bosca, explicava que aquesta iniciativa “té com a objectiu donar un impuls al consum dins de la ciutat en aquesta època en la qual tornem a la normalitat després de l’estiu, tornem al col•legi, als hàbits saludables, al treball o a l’oci, tornem a Ontinyent”.\nArticle anteriorObjectiu: Ontinyent, ciutat inclusiva\nArticle següent200 joves ciclistes de la província es donen cita al XIV Encontre Ciclista “Ciutat d’Ontinyent”\n“Consumeix Ontinyent” nova campanya per potenciar el consum al comerç local\n“Cada cèntim que es gasta a Ontinyent és un cèntim que aposta per la ciutat”. Aquest és el missatge central de “Consumeix Ontinyent”, la...


Experiències - Gaudeix de les experiències que t'omplen els sentits.\nRegalar una experiència gastronòmica de Seven Restaurant significa regalar un plaer per als 5 sentits.\nDes de Seven Restaurant us oferim un seguit de vals regal amb diferents imports per poder bescanviar al nostre restaurant. Podeu bescanviar-ho quan més us vingui de gust tant per a dinar com per a sopar.\nLes experiències Seven Restaurant també són vàlides durant el cap de setmana i també pel menú de migdia entre setmana.\nRegala i sorprèn!\nRegala un val de 100€ per gaudir de tots els serveis que t’oferim a SevenRestaurant.\nCompra el teu Val Regal\nRegala un val de 70€ per gaudir de tots els serveis que t’oferim a SevenRestaurant.\nRegala un val de 50€ per gaudir de tots els serveis que t’oferim a SevenRestaurant.\nRegala un val de 30€ per gaudir de tots els serveis que t’oferim a SevenRestaurant.\nRegala un val de 15€ per gaudir de tots els serveis que t’oferim a SevenRestaurant.\nRegala un val Personalitzat per gaudir de tots els serveis que t’oferim a SevenRestaurant.\nEscull el teu Val Regal i fes la teva compra online.\nVine a buscar el Val Regal a Seven Restaurant en horari comercial\nCom que cuidem els detalls, obtindràs el teu val imprès en qualitat i en un sobre.\nEls imports de més de 70€ inclouen un detall molt especial.\nConeixes els #Vijous?


La magnificació i mitificació de la novel·la dita 'negra' em resulta ja una mica preocupant, la veritat,com afirmar que és l'únic gènere que fa denúncia social i d'altres coses per l'estil.\nSegur que és una picada d´ullet a la Highsmith, com Rippley els jocs de rol acostumen a ser transgressors.\nJo he llegit gairebé totes les novel.les de la Allende, m´agrada el seu realisme màgic, però quan canvia de gènere, per exemple d´aventures no he pogut ni començar-la.\nJa em diràs que tal en el gènere negre si l´acabes,jo tenia ganes de llegir-la.\nJúlia, tot el que es diu sobre la novel·la negra té veritats i mentides, però vols dir que és preocupant?\nAssum, hauria de ser una picada d'ullet, però, si no ens menteix, Isabel Allende no ha llegit gaire res del gènere. Ens la creiem, no ens la creiem?\nJa veus, serà el meu primer Allende. Ja et diré, en públic o en privat :-)


Carles Armengol, Verónica García i Toni Picó, aquest divendres en el programa 'El Mirador', a Ràdio Estel\n“S’ha parlat massa d’alcaldables i poc de programes electorals”\nToni Picó, en conversa amb Carles Armengol i Verónica García, diu que “la votació indirecta ja preveu que governi el més votat”\n@IgnasiMiranda / @Educato98 14/06/2019\nVerónica Yazmín García Morales, professora de Seguretat Urbana a la Universitat de Barcelona, Carles Armengol, president de la Lliga Espiritual de la Mare de Déu de Montserrat, i Toni Picó, exdiputat i advocat, han analitzat aquest divendres, en el programa El Mirador de l'actualitat, la constitució dels ajuntaments, que defineix aquest dissabte una línia política per als propers anys. Armengol ha començat indicant que “els ajuntaments tenen una estructura molt presidencialista, motiu pel qual seria més adequada l’elecció directa de l’alcalde”. García Morales ha apuntat que “hi ha dos sistemes d’elecció municipal previstos a la Constitució: la de regidors o la votació directa de l’alcalde”, i ha recordat que “l’elecció de regidors fa desconfiar els votants perquè de vegades no governa la llista més votada”.\nEn un altre moment, Picó ha assegurat que “la votació directa prevista a la Constitució està pensada per a petits municipis, no per a grans ciutats”, i ha apuntat que “la votació indirecta ja disposa que, si no hi ha pacte, governi la llista més votada”. García Morales ha afegit que “l’elecció directa també serveix perquè l’alcalde mostri les polítiques públiques que ha dut a terme en el seu mandat”. D’altra banda, Picó ha subratllat que “abans i després de les eleccions s’ha parlat massa d’alcaldables i poc de programes electorals”. A l’hora de parlar de possibles pactes a les ciutats catalanes, García Morales ha dit que “ciutats com Badalona, Tarragona i Girona tenen una gran complexitat, i els seus polítics han de deixar clar quines polítiques públiques proposen”. Armengol ha subratllat que “la manca d’una clara majoria a l’ajuntament de Barcelona els darrers anys han comportat certa paràlisi” i que “aquesta precarietat no facilita el govern de la ciutat”.\nEs pot escoltar AQUÍ el programa El Mirador de l'actualitat d'aquest divendres 14 de juny.\nLa constitució dels ajuntaments, que defineix aquest dissabte una línia política que marcarà els propers anys, amb les grans incògnites de Barcelona, Madrid, Badalona, Tarragona, Girona i altres grans ciutats i pobles. El repartiment de les forces municipals a Barcelona deixa un panorama de governabilitat molt incert. Ada Colau optarà a l’alcaldia i té coll avall l’elecció, tot i que la gestió segueix molt compromesa en no tenir garantida una estabilitat en forma de majoria de 21 regidors. El domini de PSC i Esquerra en diversos ajuntaments importants obre una etapa de municipalisme que requerirà consensos i diàleg, davant l’absència de majories sòlides. Les repercussions d’aquest nou mandat municipal en els diferents partits i coalicions.


Es tracta d'un conjunt de huit coves-vivenda excavades directament sobre el terreny i ocupen una superfície de 450 metres quadrats. Adquirides i restaurades per l'Ajuntament amb la intenció de recupe...\nLa col·lecció del Museu Arqueològic realitza un itinerari històric des del Paleolític Superior fins a l'època romana, per mitjà de la mostra d'útils d...\nMUHSAG, Museo Històric de Sagunt\nSituat al carrer del Castell, la casa del Mestre Penya alberga el Museu Històric de la Ciutat. De planta gòtica, al costat del Barri Jueu, és pas obligat per a accedir al Teatre Romà i al Castell.Es...\nSituat a les dependències de la Casa de la Cultura Manuel Tolsá, conté actualment diverses col·leccions museogràfiques. Casa típica enguerina Amb la intenció d’integrar l’objecte musealitzat en un c...\nMuseo Municipal de Ceràmica\nÉs un centre únic, ja que alberga una col·lecció amplísima de peces de ceràmica i a més totes elles s'han trobat exclusivament en el nostre municipi. No...\nUna visita al Museu Arqueològic d'Oliva permet recórrer la història del municipi des de la prehistòria fins als últims segles. El centre reunix tots els vestigis que s'han localitzat en el terme muni...\nMuseu Arqueològic de Llíria (MALL) Poseeix les restes arqueològiques que suposen un dels conjunts de ceràmica amb decoració figurada més interessant del món ibèric, trobades majoritariament al jacimi...\nMuseu Arqueològic D’ Ontinyent I La Vall D’ Albaida (MAOVA)\nUbicat en ple centre històric de la ciutat, el MAOVA mostra gran quantitat d'objectes, sobretot ceràmics i lítics, amb un ampli marc cronològic que abraça des de finals del Paleolític fins a l'època...\nMuseu arqueològic d’Énguera\nTé la seu a l’antic edifici de Correus, construït en 1929 i rehabilitat com a museu l’any 2007, el qual conserva la façana original d’estil neoclàssic. S’hi exposen materials paleontològics i arqueol...\nLes restes trobades en alguns dels jaciments de la localitat componen els fons d'este museu en què s'exhibixen fulles de sílex, raspadors, petxines, puntes de fletxa i destrals de pedra, amb una anti...\nMuseu de betlems i diorames d’Albaida\nEl museu permanent de betlems i diorames d’Albaida naix al desembre del 2002 com a fruit de la llarga trajectòria de l’Associació de Betlemistes d’Albaida. Actualment està situat en una part rehabili...\nMuseu De Ciències Naturals, Ceràmica I Antiguitats\nEl claustre del Convent dels Pares Franciscans alberga una interessant i completa mostra d'espècies vegetals conservades en el jardí botànic. També hi ha col·leccions de fauna espanyola, americana i...\nEl centre està dividit en dos seccions, la d'arqueologia i la de Belles arts. En la primera, al costat de diversos objectes ceràmics, destaca un cap iber masculí datat en el segle IV AC. I una pila à...\nEls utensilis i les ferramentes utilitzades per al cultiu de l'arròs formen part d'esta mostra en la qual s'explica tot el procés de tan preat ingredient, des de la seua sembra fins a la seua recol·l...\nMuseu de l'Orxata\nEn plena horta d'Alboraya, s'ubica el primer museu de la xufa i l'Orxata. Es tracta d'un museu amb caràcter didàctic on donar a conéixer la història de l'orxata, les formes de vida de l'època i promo...\nEl Museu Col·legial exhibix una important col·lecció d'Art Sacre, com mostra de la importància històrica que el municipi ha tingut en l'àmbit religiós. Quant a peces pictòriques, s'exposen les taules...


Relat "HOMOSEXUALS I ESGLÉSIA"\nInici > detall del relat: HOMOSEXUALS I ESGLÉSIA\nNo sols és “individu” el cos humà, sinó també l’esperit és “individuat” per la seva relació transcendental al cos. No sols el “cos” és naturalesa, sinó que “l’esperit” també ho és i és aquesta específica.\nEl vertader amor humà no pot néixer a conseqüència de la bellesa del cos ni del contemplar dels seus atributs perquè són valors efímers, caducs, sinó de les profundes qualitats de l’esperit humanes.\nL’església catòlica comet un greu error al jutjar l’homosexualitat conjugal i sexual des d’un punt de vista dogmàtic totalment material quan l’essència de tota relació d’estima humana germina a partir del sentiment, allò més pur que sols es troba a l’habitacle de l’ànima.\nLa santa seu apel•la, per oposar-se a lleis que autoritzen el matrimoni entre homosexuals, a les sagrades escriptures, que en resum venen a dir que el matrimoni tradicional (home-dona) és sant i instituït pel “creador” amb aquest missatge: “sigau fecunds i multipliqueu-vos”. A partir d’aquestes sentències, la relació entre homosexuals és qualificada de greu depravació humana, sorgida a causa d’una anomalia de la conducta que esdevé aquestes relacions nocives pel recte desenrotllament de la societat i en contra del bé comú, ja que és un acte greument immoral. Afegeix també la santa seu que reconèixer les unions homosexuals significaria, no solament aprovar un comportament “desviat” i convertir-lo en un model per la societat actual, sinó també ofegar valors fonamentals que pertanyen al patrimoni comú de la humanitat.\nL’actual papa, Francesc I, ho deixa clar: “El matrimoni homosexual és una guerra contra déu, una moguda del diable”. ¿És aquesta la paraula de déu?\nGalileu, Vesalio, Kepler, Newton, Franklin, Descartes, Luter... grans homes als que el món deu molt, son màrtirs de la ciència i el pensament, senyor Bergoglio, perseguits per la particular paraula de déu catòlica, alguns d’ells fins després de la seva mort en nom de la inquisició. ¿O potser la paraula de déu no te l’epítet de perpetuïtat?\nLa pregunta ens aboca necessàriament a la suplantació de “la paraula de déu” des de l’àmbit espiritual on és viva, al totalment material per part de l’església, generant una visió equivocada en molts aspectes en referència al comportament humà.\nLa moral es divideix en dos caràcters: la moral ontològica i la moral social, la primera és íntima i prové del “bon natural” de cadascú. La segona és variable perquè ve avalada pels canvis de la societat a través del progrés (el que fa 50 anys era una immoralitat avui és vist amb normalitat). Però la moral intrínseca de l’individu és de naturalesa espiritual, moral vertadera, aquella a la qual s’haurien de dedicar tots els esforços en les edats dúctils dintre una educació en valors humans, sobretot per part d’aquells exegetes que diuen representar a déu i s’anomenen educadors d’aquesta virtut.\n¿És moralment correcte que un homosexual o una lesbiana tinguen un sentiment pur d’amor cap a les seves parelles? ¿És possible que no puguen posseir un esperit elevat, una conducta moral respectuosa cap a la societat o un noble cor? ¿És possible que no puguen ser cristians? La jerarquia catòlica s’equivoca altra vegada al no ser capaços de jutjar l’ànima humana (allò immortal desproveït de sexe, l’ésser cognoscent, essència de la vida). ¡Quin menyspreu tan gran a la condició humana!\n¿Canviaria el missatge de Jesús si avui es confirmés que era homosexual? El matrimoni entre homosexuals i lesbianes, l'adopció de fills per part d’aquestos és un dret inqüestionable, perquè tot allò unit per l’amor sols pot generar amor i estima, per tant, ni ataca la dignitat del matrimoni tradicional (home-dona), ni al fonament de la família ni a la societat, sinó, tot el contrari, s’uneix a ella perquè, dotats d’aquestes propietats, en son part.\nL'única greu depravació de la conducta humana són les guerres i els milers de xiquets que diàriament moren de fam, de set o de la sida. Els grans responsables d’aquesta depravació són quatre poderosos capitalistes als quals l’església catòlica els beneeix els exèrcits i l’armament que s’utilitza per aniquilar allò que déu, el “seu déu”, diuen que va crear per amor. ¿Quin dia alçarà la veu aquesta església contra tots aquestos delinqüents que manen del món? ¿Quin dia lluitaran per la justícia i no per la justificació?\nEl mateix Miquel Àngel Buonarroti va estar exposat a persecucions envejoses de nobles i sacerdots vulgars que no entenien el seu geni. Quan Pau IV va condemnar una escena de la seva obra “Judici final”, l’artista li contestà: “el papa faria millor en ocupar-se’n de corregir els desordres i les indecències que deshonren el món en compte de fer una crítica tan extemporània del seu art”. Miquel Àngel era un reconegut i confés homosexual.\n“Per consegüent, nosaltres ens formem l’ésser que som, i penetrant en nosaltres l’esperit de totes les coses, necessariament haurem de ser savis”. Wordsworth


Secció de Sobrellengua del programa Ara i Aquí d'Andorra difusió;\nAra i Aquí: Sobrellengua\nSobrellengua amb Marta Pujol i Bruna Generoso: revetlla Sant Joan\nL'espai "sobrellengua" va dedicat a tot el que gira entorn de Sant Joan. Així que parlem de revetlla, petards, falles, i menjar tradicional de la vigília de Sant Joan. No deixem al marge les consultes telefòniques, l'ús dels pronoms, concursos i les perles lingüístiques.\nSobrellengua amb Bruna Generoso: Parlem de llengua\nLa col·laboradora del Servei de Política Lingüística Bruna Generoso ens comenta les darreres notícies que giren entorn de la nostra llengua. Coneixem els guanyadors de la darrera edició del certamen RECrea i comentem quines han estat les consultes telefòniques que han rebut sobre aspectes gramaticals. Tancarem la secció d'avui recitant un poema que ens acosta la mateixa Bruna.\nSobrellengua amb Marta Pujol i Bruna Generoso\nNous programes televisius que giren entorn la nostra llengua és la gran novetat que ens presenten les companyes del Servei Política Lingüística. "Parlem de llengua" és el programa que estrenarà aquesta casa en què es plantejaran temes d'interès lingüístic, la política establerta entorn el català i projeccions de futur són temes que es tractaran en aquest espai televisiu. Aprendrem també, com cada dilluns, a escriure millor la nostra llengua.\nSobrellengua amb Marta Pujol: Exàmens oficials\nAquest dilluns el cinema és actualitat. D'aquí que des de Política Lingüística ens informin que la nova edició del RECcrea compti amb 26 treballs que ara hauran de sotmetre's a examen i fins a finals de maig no coneixerem el guanyador. Alhora, ja tenim nova data per la segona convocatòria per als exàmens oficials de llengua catalana. El pròxim 3 de maig s'obren inscripcions que s'allargaran fins al 14 del mateix mes. Els dies d'examen es podran consultar a través de www.educacio.ad o www.cultura.ad a partir del 7 de juny. I atenció!!!! Es busquen voluntaris per la llengua perquè donin resposta a aquells que estan interessats a parlar millor el català.\nSobrellengua amb Marta Pujol i Bruna Generoso: premis i concursos\nEl català també està present en concursos que es van programant. Avui les companyes del Servei de Política Lingüística ens anuncien que demà donaran a conèixer els guanyadors del dictat nacional i els requisits per poder participar en el concurs de curtmetratges RECcrea. Alhora, ens donaran eines per parlar en propietat quan ens referim a qüestions relacionades amb l'esquí.\nA l'espai del sobrellengua coneixem el treball que realitza el periodista Ferran Porta, autor de "Diari de Berlín", un llibre que conté informació sobre la capital alemanya per als lectors catalanoparlants. Porta ha estat durant tres setmanes residint a la residència Faber per recopilar informació per escriure un llibre sobre Andorra per als lectors alemanys. Un document que inclourà, en la major part, material del patrimoni cultural del país.\nEl vintè aniversari de la Viquipèdia, la presentació de l'estudi "Ús de la terminologia catalana a Andorra: caracterització i anàlisi en l'àmbit dels esports d'hivern", la celebració del dia de la poesia, entre altres, són els ingredients del sobrellengua d'avui.\nA l'espai del sobrellengua d'avui hem conegut els textos protagonistes de la primera fase de la 14a edició del Dictat Nacional. La Marta Pujol i la Bruna Generoso ens han anunciat els termes que han suscitat més consultes durant el 2020. Entre ells hi figuren els termes relacionats amb la Covid19 i mots com "handbol" i "programari". I també hem anomenat alguns dels falsos sinònims que utilitzem avui dia de manera errònia.\nSobrellengua: cursos per millorar el català i anglicismes que hem incorporat\nLes companyes del Servei de Política Lingüística ens informen dels diferents cursos que hi ha en marxa per millorar l'aprenentatge en català i ens proposen un joc interactiu per conèixer la traducció en català dels anglisismes que hem incorporat en el nostre dia a dia.\nSobrellengua amb Marta Pujol i Bruna Generoso: expressions i mots relacionats amb la Covid-19\nRecuperem una secció que té molt a veure amb la nostra llengua oficial. Donem la benvinguda a les companyes del Servei de Política Lingüística que ens ensenyaran com utilitzar correctament les expressions i mots que giren al voltant de la Covid-19. En parlem amb Marta Pujol i Bruna Generoso.


Arran anuncia accions imminents contra el model turístic 'insostenible' dels Països Catalans - Racó Català\nArran anuncia accions imminents contra el model turístic 'insostenible' dels Països Catalans\nL'organització independentista juvenil assegura que 'no és turismofòbia' sinó 'lluita de classes'\nPolítica, Societat 18.06.2018 09.45 h Redacció, Agències\nAcció d\_'Arran a Palma\nL'organització independentista juvenil Arran, propera a l'òrbita de la CUP, ha anunciat aquest diumenge que aquest estiu tornarà a actuar contra el model turístic dels Països Catalans, que qualifica d'"insostenible a nivell humà i pel territori".\nSota el lema "no és turismofòbia, és lluita de classes", l'organització ha explicat, a través d'un comunicat difós aquest diumenge, que vol tornar a fer accions, com l'atac contra un autobús turístic a Barcelona que va fer l'any passat, per "situar el turisme al centre mediàtic".\nEn el manifest, Arran assegura que l'actual model turístic està "dissenyat únicament i exclusiva en base als interessos econòmics de la classe ens explota". Per ara, l'organització no ha anunciat cap acció concreta, però preveu que en les pròximes setmanes puguin protagonitzar actes com els que van fer l'estiu passat.\nArran ha plantejat una proposta de mínims de 6 mesures, entre elles destaquen l'aturada immediata de les llicències per a nous hotels i empreses turístiques o l'expropiació de les principals empreses turístiques del país.\n18.06.2018 19.21 h \nEn canvi el model d’immigració que ells defensen sí que ho és.\nLesttatt 38.752 11 15  13.949\n19.06.2018 17.00 h \nDarrere d'espanya, aquests representen ser un dels principals enemics del poble català i de tot Catalunya.\n15.02.2019 08.02 h \nUna pena, hi ha molts llocs que viuen del turisme.


L’IRTA coordina el grup de treball ‘MIXOlepus�...\nLa mixomatosi és una malaltia que principalment afectava els conills, però recentment s’han detectat brots en la llebre ibèrica per primera vegada. El grup de treball “MIXOlepus“, coordinat per l’investigador\nIgnasi Badiola, del programa IRTA de Sanitat Animal , estudiarà la malaltia amb l’objectiu de desenvolupar una vacuna.\nEls brots de mixomatosi en la llebre ibèrica (Lepus granatensis) han donat lloc a una situació d’emergència cinegètica. L’estiu de 2018, va ser la primera vegada que es va detectar la malaltia en aquests animals silvestres. Davant d’aquesta situació, l’IRTA CReSA lidera el grup de treball ‘MIXOlepus’, en col·laboració amb el Ministerio de Agricultura, Pesca y Alimentación i el finançament de Laboratorios LABIANA i la Fundación Artemisan, per trobar solucions als efectes d’aquesta malaltia.\nLa mixomatosi és una malaltia infecciosa causada per un virus que pateixen els conills. Es caracteritza per l’aparició de tumefaccions a les mucoses i a la pell. Recentment, s’han detectat per primera vegada brots de mixomatosi a les llebres de la Península Ibèrica. En l’actualitat, hi ha més de 250 casos confirmats a nou comunitats autònomes: Andalusia, Aragó, Castella-la Manxa, Castella i Lleó, Comunitat Valenciana, Extremadura, Illes Balears, Madrid i Múrcia.\nDavant aquesta situació d’emergència, l’objectiu de ‘MIXOlepus’ és buscar mesures de prevenció de la malaltia mitjançant vacunes i la gestió sostenible de les poblacions de llebre. Per a això, ‘MIXOlepus’ se centrarà en conèixer en profunditat l’impacte d’aquesta malaltia en les poblacions de llebre. En segon lloc, analitzar i seqüenciar el virus aïllat en les llebres i estudiar la seva similitud amb el virus de la mixomatosi descrit en altres espècies d’animals. Així mateix, aquest grup treballarà per desenvolupar una vacuna enfront de la malaltia en llebres i avaluar el seu grau d’efectivitat. D’altra banda, ‘MIXOlepus’ també disseminarà els resultats i recomanacions perquè els vedats desenvolupin bones pràctiques de gestió i caça sostenible de l’espècie i ajudin a vigilar la presència del virus.\nDíptic de Mixoleplus (font: Fundació Artemisan)\nEs busca col·laboració del sector cinegètic\nLes autoritats competents en sanitat animal de fauna silvestre de les comunitats autònomes han de fer durant les pròximes setmanes una enquesta epidemiològica en els vedats que s’han vist afectats per la malaltia a llebres durant la passada temporada, a fi de conèixer l’abast real de la malaltia i els resultats seran analitzats dins del grup de treball ‘MIXOlepus’. D’altra banda, Fundació Artemisan està realitzant enquestes a nivell nacional per conèixer la situació general de les poblacions de llebre i la gestió que s’està realitzant en vedats de caça, tant afectats com no afectats per mixomatosi, juntament amb un treball científic de camp en comunitats autònomes com Castella-la Manxa, en la qual es compta amb el suport de la Junta de Comunitats.\nTambé participen en aquesta iniciativa grups científics de les Universitats d’Oviedo i Còrdova i personal tècnic del Laboratori Central de Veterinària d’Algete, així com la Reial Federació de Caça d’Espanya i la Federació Espanyola de Galgos.\nMés informació al blog de l’IRTA CReSA.


Assessoria Prado – Gestió laboral\nL’equip humà és el motor de tota empresa: de com s’administra i es gestiona aquest equip en depèn el seu bon funcionament.\nLes relacions laborals són actualment extremadament complexes per a tota persona no introduïda en la matèria. Són moltes les lleis que cal tenir en compte i s’ha de ser molt rigorós amb l’aplicació dels convenis sectorials i a la legislació vigent aplicables a cada cas. Com a assessors laborals l’informarem àmpliament de les diferents modalitats de contractació disponibles per la seva activitat i li recomanarem les més addients. Evidentment, també podem tramitar tota la documentació relativa i assessorar-lo en la gestió de qualsevol conflicte laboral que es pugui produïr en el si del seu l’equip.\nAssessoria Prado disposa de formació específica en relacions laborals altament qualificada i de molta experiència en la gestió laboral d’empreses i autònoms, incloent-hi tasques d’intemediació davant l’administració, d’interpretació i aplicació de convenis i tot el procés jurídic social.\nServeis de gestió laboral:\nAltes, baixes i incidències de la relació laboral (IT i AT)\nServei jurídic laboral\nIntermediació davant la inspecció de treball


El nucli històric de Manresa guanyarà un nou espai obert als vianants amb l'enderroc de set finques al sector Barreres ! ACN ! directe!cat\nBages Dimarts, 23 de gener de 2018 14:28 h\nEl nucli històric de Manresa guanyarà un nou espai obert als vianants amb l'enderroc de set finques al sector Barreres\nLa previsió és construir 235 habitatges a la zona un cop es tingui capacitat inversora\nACN Manresa.-El sector Barreres, situat al nucli històric de Manresa, tindrà un nou aspecte amb l'enderroc de tota una illa d'habitatges en estat ruïnós. En total, es tracta de set finques que es troben en molt males condicions i que, tal com ha explicat el regidor d'Urbanisme, Marc Aloy, representen un perill per a la ciutadania. Tres de les finques ja es van començar a enderrocar el passat mes de novembre i la resta ho seran immediatament. El sector té una superfície total de 2.150 metres quadrats, dels quals un 52% és de titularitat pública i la resta de caràcter privat. Aloy ha avançat que, mentre no es tingui capacitat inversora per construir-hi habitatges, l'espai quedarà obert al públic com una zona d'esbarjo. De fet, durant l'enderroc, s'està conservant tot el material que està en bon estat per reutilitzar-lo en la construcció del nou espai. La previsió de l'Ajuntament per aquesta zona és la construcció de 235 nous habitatges, dels quals un 30% seran de caràcter protegit.


El Món | Empresonar Torra, tancar TV3\nEmpresonar Torra, tancar TV3\n"Mentre dos nois que semblen bessons convoquen la manifestació, un tercer, el de Vox, capitalitza el resultat dient en veu alta el que faria"\nper Montserrat Nebrera 10/02/2019\nAmb el ball de xifres de sempre, el cas és que un munt de gent s’ha aplegat a Madrid amb un objectiu comú, una crítica el president del govern Pedro Sánchez. Tot i tenir la manifestació el seu epicentre en l’actitud adoptada per Sánchez envers l’independentisme, és boví que ha anat més enllà, constituint-se en el primer acte públic de la precampanya per a les multi-eleccions del 26 de maig.\nLa situació és inèdita, almenys des de fa dècades. Partits sense majories han construït aquí i allà governs inestables que, cosits amb minories contradictòries, s’enfronten entre ells a veure qui és més capaç de fer-se sentir pels carrers i les places. La partitocràcia que ens domina des de la Transició amb la suposada bona intenció d’estabilitzar els governs i expulsar-ne els radicalismes és ja una partitocràcia partida, i per això la democràcia, que estructuralment sempre ha tingut febleses, esdevé cada cop més borrosa.\nEl parlamentarisme en el fons mai va parlar, corroït per la dita partitocràcia, però ara ni tan sols se sent legitimat, perquè els seus parlamentaris s’encarreguen de deslegitimar-lo amb els seus actes. I així, taules de partits (on no hi són tots i, per tant, més aviat són de governs) els substitueixen i són tan febles i poc de fiar que a més necessiten relators, o notaris o escribes o senzillament traïdors que s’ompliran la boca de diàleg mentre acrediten amb la seva col·laboració que el diàleg polític es faci fora de l’assemblea. I així altres, que un dia varen criticar les manifestacions, es llencen al carrer a fer el mateix.\nI la majoria de la gent, cada cop més en silenci. Al carrer, els de sempre, a una i altra banda del problema. Més a l’esquerra, perquè té més gent entre les classes passives i les masses clientelitzades. I un sol guanyador de tot plegat: mentre dos nois que semblen bessons convoquen la manifestació, un tercer, el de Vox, capitalitza el resultat dient en veu alta el que faria: empresonar Torra, tancar TV3. I es que la gent que ha sortit avui al carrer demanava aquesta claredat de discurs, tot i que no tots dos objectius es podien encomanar a Sánchez.\nDe la resta de la gent no sabem què pensa, o si senzillament tenia quelcom més interessant a fer en un matí assolellat de diumenge.


Un viacrucis ferroviari\nTortosa. Dilluns, 22 d'abril de 2019\nDe fa ja uns anyets succeïx un fenomen quasi paranormal: sembla que tots los llamps i les ventades de Catalunya ―i fins i tot d'Espanya― se concentren al tram comprès entre Vandellòs i Tarragona. Una curiosa situació meteorològica digna d'estudi. Una mena de triangle de les Bermudes a la catalana. Es tracta justament de l'únic tram de via única de tot lo corredor mediterrani, que serà molt mediterrani però de corredor té ben poc. Un tram de via única de 40 quilòmetres que fa 20 anys que estan acabant de construir (o això diuen). No són problemes tècnics: és desídia i mala fe. Que coste menys temps anar de Barcelona o de València a Madrid en l'AVE que no pas unir Barcelona i València està fet a consciència. A mala consciència.\nPer este tram de via única hi circulen tooots los trens, amunt i avall: talgos, euromeds, regionals, mercaderies. Tots. Un coll de botella que fa dos dècades que diuen que arreglaran però que mai no acaben de posar en funcionament. No construir una infraestructura necessària i tindre, a més, en males condicions la que ja existix és una decisió política, no pas tècnica. Les instal·lacions d'esta zona estan en precari i llavors a la més mínima, les afectacions són enormes. Com quan una persona està baixa de defenses i tots los virus van cap a ella. De debò el temporal va ser tan extraordinari com per a haver de tallar la circulació de trens durant 9 hores? Potser és que està tot tan agafat en pinces que només calen quatre gotes o una bufada de vent per a desmuntar-ho. Com lo conte dels tres porquets: quan lo llop bufava la casa feta de tovots, l'estructura aguantava; quan bufava la de palla, tot feia cap en terra. Si hi haguessen hagut dues vies, un desdoblament imprescindible en ple segle XXI, l'avaria hauria sigut igual de lamentable però potser hauria tingut menys incidència perquè mentre una via quedava afectada s'hagués pogut anar donant pas alternatiu per l'altra.\nNo construir una infraestructura necessària i tindre, a més, en males condicions la que ja existix és una decisió política, no pas tècnica\nTambé hau de saber que a l'Ebre estem instal·lats en la incidència continuada. L'avaria d'este cap de setmana va ser indignant i de dimensions considerables però no és tan estranya i, lamentablement, no mos sorprén. Lo que hauria de ser una excepció és una norma per a natros. Los retards són dia sí, dia no. Este viacrucis, ara que estem en Setmana Santa, a natros mos dura tot l'any, encara que no sempre surta a la premsa. S'ha normalitzat lo problema. Renfe i Adif són lladres del nostre temps. Temps de vida que perdem viatjant, organitzant-mos en plataformes ciutadanes per a lluitar per allò que hauria d'estar solventat de fa anys i pel que els representants polítics haurien de vetlar i descuiden. Avui, per exemple, dilluns de Pasqua, no vulgues saber com deuen anar els trens del sud cap al nord: gent dreta, saturació, retards... i així cada setmana vivint un servei nefast i un constant menyspreu als usuaris.\nEn los últims tres anys mos han canviat los horaris de la línia R16 fins a tres vegades i sempre a pitjor, incorporant més minuts als trajectes per a així poder dir que els trens de l'Ebre han guanyat puntualitat, quan en realitat lo que han fet Renfe i la Generalitat és fer trampa. Incorporen lo retard a l'horari, l'oficialitzen i llavors diuen que ja no tenim tantes incidències. Mentida! Per exemple, un tren que al 2016 li costava 2h i 8 minuts recórrer lo trajecte Tortosa-Barcelona, ara li costa 2h i 25 minuts. Abans sortia a les 13.45h i arribava a les 15.53h. Ara, surt a les 13.33h i arriba a les 15.57h. Això són 16 minuts més. Com ho han fet? Fent-lo sortir abans i fent-lo arribar més tard. I així amb los vint trens que diàriament fan lo trajecte (10 d'anada i 10 de tornada). En total, la suma dels retards dissimulats dins d'estos 20 trajectes és de 284 minuts! Quatre hores que mos roben al dia, camuflant retards dins de l'horari. Aquí, sumeu-hi els retards que normalment ja tenim. Per tant, si este mateix tren arribés avui amb 10 minuts de retard, voldria dir que en total són 26 minuts més que fa tres anys (16+10), sumant lo retard inclòs dins la trampa i el retard actual. Però l'estadística vos dirà que tot va millor mentre els usuaris passem més temps dalt del tren. Ah! i comptem Barcelona estació de França com a inici i final de trajecte perquè si pretens anar assegut, lo tren l'has d'anar a agafar a aquella estació. Si l'agafes a Sants, tens molts números d'anar més d'una hora dreta.\nLa fallada de la catenària de dissabte i diumenge ha fet que ara es parle a tot arreu de la gravetat de la situació, però, com deia ma iaia, només se'n recorden de Santa Bàrbara quan trona però a natros mos plou cada dia.\nOpinió Et devem una República, Neus! Montse Castellà\nOpinió Etiquetes Montse Castellà\nJoan, si tens dues vies indiscutiblement -en el tram afectat entre dues estacions- és possible activar un trànsit alternatiu per la via no afectada, com sol passar en qualsevol carretera quan hi ha un accident. És la solució d'emergència i no passa per haver de tenir tot el trànsit parat i haver d'agafar un autobús. La Montse Castellà ho diu correctament.\nJoan: tu si que tents que informarte millor, el problema no és que hi hagi una avaria a les instalacions, "el Problema" es la manca de capacitat i de recursos per reparar-la adecuadament, peró sobretot, "el Problema" és la inutilitat i la falta de profesionalitat dels actuals directius de RENFE-ADIF, col·locats per criteris polítics, i que fan figa devant qualsevol situació d´emergéncia.\nEs tracta d'una estratègia deliberada de Fomento. El seu pla es suprimir els tren regionals a Tarragona i Baix Camp. Els tarragonins haurem d'anar a 12 kms de la ciutat per agafar un tren per anar a Barcelona. Volen deixar la linia de la costa sols per mercaderies.\nQui son els separatistes? Els alacantins i els vendrellencs no son compatriotes pel que sembla.\nOn diu "dos dècades" ha de dir "dues dècades".\nLa Montse Castellà ara es dedica a menjar-se els pronoms febles. On diu "de corredor té ben poc" ha de dir "de corredor EN té ben poc".\nQuanta raó tens Montse, i no és l'única línia on passa això. Pregunta els usuaris de la R3 i voràs.\nMontse, llevas razón y no hay derecho, al igual que en otras comunidades de España: Andalucía, Extremadura, Cantabria, Castilla, etc, etc que tampoco hay derecho...y están mucho peor en inversiones. En Cataluña se invierte "muchísimo mas" que en otras regiones de España en temas ferroviarios, pero no es suficiente (hacen falta mas recursos) Ah! para tu información, doble vía no evita un problemas de catenaria en estas situaciones. Es bueno tu artículo, pero debes de informarte mejor.


El PSIB-PSOE convoca un Consell Polític per la setmana que ve\nmaig 24 El PSIB-PSOE convoca un Consell Polític per la setmana que ve\nEl PSIB-PSOE ha convocat per la setmana que ve una reunió del Consell Polític, l’òrgan de decisió més important del partit entre congressos, per traçar les actuacions necessàries davant els resultats de les eleccions del passat diumenge.\nEls resultats electorals “tindran conseqüències”, ha dit Rosamaría Alberdi, Secretària d’Organització del PSIB-PSOE. En primer lloc, els socialistes se seuran “al lloc que ens pertoca”, que és a l’oposició en la majoria de municipis, de consells insulars i al Govern. “El secretari general ja ha donat instruccions a tothom perquè es faci una transició tranquil•la i àgil”, ha explicat.\nFrancesc Antich lidera, des de ja mateix, el procés “d’anàlisi i acció” del PSIB-PSOE, començant per una reunió, avui, amb els secretaris generals de les Federacions Insulars: Francina Armengol (per Mallorca), Marc Pons (per Menorca), Xico Tarrés (per Eivissa) i Hilari Ferrer (per Formentera).\n“Estam profundament abatuts, però vius, ben vius “, ha declarat Rosamaría Alberdi. La reunió d’avui és la primera passa d’un procés de “reflexió profunda” que farà el PSIB-PSOE en les properes setmanes. El problema “és nostre”, ha reconegut Alberdi ja que, tot i que el PP només ha pujat 2.000 vots, els socialistes “hem perdut més de 25.000”.\nAlberdi ha dit que no és el moment d’especular sobre possibles dimissions, ja que “un canvi de cares” no seria l’anàlisi seriós que ha de fer el partit. “El Consell Polític determinarà les decisions que s’hagin de prendre”, ha afegit.


Ciberoteca: Índice temático: Art i cultura > Literatura > Autors\nEstàs en: Consultes>Art i cultura>Literatura>Autors\n[21 de 26] de un total de 26\nPàgina de la Universitat de Santiago de Compostel·la, dedicada a la figura de Francisco de Quevedo: vida, obra, novetats bibliogràfiques, Segle d’Or castellà, notícies i la revista d’investigació quevediana La Perinola. Castellano\nVida i obra de l'autor. La Fundació Alberti oferix les seues carpetes de dibuixos i llistat d'obres. Castellano\nPàgina web de Ramón Fernández Palmerar amb informació sobre les seues obres, articles, assajos i altres creacions. Castellano\nPàgina dedicada a l’autor britànic més universal, en la qual es poden consultar les seus obres, participar en xats, contestar qüestionaris, realitzar preguntes sobre les obres, participar en jocs, etc. Inglés\nWeb en què es pot saber més "sobre l'agitada vida i el revolucionari treball literari" d'un dels autors més influents del segle XX. Inglés


La CE atribueix a un "error humà" les respostes diferents de Juncker - Regió7 :: El Diari de la Catalunya Central\nLa CE atribueix a un "error humà" les respostes diferents de Juncker\nL'organisme europeu vol deixar clar que és una "autoritat "independent" i que no es deixa "manipular"\nacn | brussel·les 26.09.2015 | 07:53\nLa Comissió Europea atribueix a un "error humà" la publicació de dues versions diferents, una en castellà i una en anglès, d'una pregunta parlamentària del PP sobre Catalunya. "La resposta que es va donar en anglès és la versió autèntica, i la que va acordar el president Jean-Claude Juncker", va confirmar ahir la seva portaveu, Mina Andreeva.\nLa Comissió, va assenyalar Andreeva, està "intentant establir els fets", però no obrirà una investigació formal. "Som una organització de 35.000 persones, és normal que hi hagi errors", va assenyalar Andreeva. Amb tot, la portaveu va deixar clar que són una "autoritat independent" i que "ningú pot manipular la Comissió".\n"Som una organització de 35.000 persones, crec que és normal que hi hagi errors humans, però el que és important és saber que ningú pot manipular la Comissió", va afirmar Andreeva quan se li va preguntar pels motius de la publicació de dues versions de la resposta. La portaveu comunitària va evitar donar més explicacions sobre l'incident, i va assegurar que, "com sempre que hi ha errors humans", miraran els seus sistemes per intentar "establir els fets".\nAndreeva va rebutjar valorar si la credibilitat de la CE surt perjudicada d'aquest afer, especialment pel fet que les respostes es publiquessin pocs dies abans de les eleccions del 27-S. "La Comissió és una autoritat independent, ningú la pot manipular", va reiterar.\nLa portaveu comunitària va assegurar també que Brussel·les té "totalment clara" la seva posició sobre les conseqüències de la independència d'un territori d'un estat membre. Andreeva va deixar clar que l'opinió de la Comissió Europea "és la mateixa des del 2012", però va evitar repetir el posicionament, que en termes generals assegura que un territori independent quedaria fora de la UE. La resposta del 2012, però, també avisa que, per valorar les conseqüències exactes en un cas concret, com el català, per exemple, caldria que un estat membre ho demanés.\nPer la seva banda, la Moncloa va qualificar d'"anècdota" la polèmica per les dues versions de la resposta de la CE. Fonts del govern espanyol van assegurar ahir des de Brussel·les que no demanaran cap investigació sobre per què s'han publicat dues versions diferents de la resposta de Juncker, i consideren que "no cal donar-hi més importància".


Apple com a empresa arriba als 3 bilions de dòlars | Sóc de Mac\nApple com a empresa arriba als 3 bilions de dòlars\nMolt de temps vorejant aquestes xifres de vertigen i gairebé ningú dubtava que ho aconseguiria. De fet els escèptics que creien que no arribaria a assolir aquests números, es van rendir a l'evidència no només el 2021 sinó el 2020 quan la pandèmia va colpejar amb més força i tot i així l'empresa no només va mantenir el cop sinó que va sortir més enfortida de la mateixa. Estem davant d'una fita històrica. Apple es converteix en la primera empresa que arriba un valor de 3 bilions de dòlars.\nApple s'ha convertit avui en la primera companyia de 3 bilions de dòlars al món. Això sí sempre amb la base de la capitalització de mercat, que és el valor total de totes les accions en circulació de la companyia. La fita es produeix després que el preu de les accions d'Apple pugés més del 40% el darrer any. La impressionant gesta, es produeix poc més de 16 mesos després que Apple es convertís en una companyia a assolir un valor de dos bilions. Això ha estat en 16 mesos. Però és que en tres anys n'ha triplicat el valor. És no només una cosa inaudita assolir aquesta xifra sinó en el temps en què ho ha aconseguit.\nL'analista Dan Ives de Wedbush ho resumeix d'una manera molt gràfica amb aquestes paraules: «Assolir els 3 bilions de dòlars és un altre moment històric per a Apple, ja que la companyia continua demostrant que els escèptics estan equivocats amb el renaixement de la història de creixement que es desenvolupa a Cupertino».\nEl curiós de tot això és que la cosa només pot millorar. Aquest 2022 es produirà el canvi total d'Intel a Apple Silicon i veurem tota la gamma de Mac amb els xips propis d'Apple i això vol dir que tot el valor es queda a casa amb la qual cosa és fàcil que el valor de l'empresa segueixi creixent.\nRuta completa cap a l'article: Sóc de Mac » poma » Notícies » Apple com a empresa arriba als 3 bilions de dòlars\nEl M1 protagonista al regal de cap d'any d'Apple als enginyers\nApple té previst llançar un nou monitor a meitat de preu que el Pro Display XDR


lo carrer del riu: 26/11/2007\nEl vocal del Consell General del Poder Judicial (CGPJ), Alfons López Tena, ha proposat al Ple de l'òrgan de govern del jutges obrir un expedient disciplinari per 'falta molt greu d'ignorancia inexcusable en el compliment dels seus deures judicials' al jutge de l'Audiència Nacional, José María Vázquez Honrubia per negar-se a proporcionar un traductor als autors de la primera crema de fotografies a Girona, Jaume Roure i Enric Stern. López Tena considera que el jutge pot haver comès un abús d'autoritat i de falta de consideració envers els ciutadans. El vocal va més enllà i pensa que el jutge també pot caure en responsabilitat penal per 'prevaricació dolosa, imprudent o ignorant', i també en un delicte de discriminació.\npdf: Proposta d'obertura d'expedient\nUriel Bertran es fixa l'objectiu de 30 diputats\nUriel Bertran 261107 RAC1\nUriel Bertran, líder del moviment crític 'Esquerra Independentista', dins d'ERC, es fixa l'objectiu de 30 diputats per a les properes eleccions al Parlament. En la entrevista que Bertran ha concedit a El món a RAC1, també ha afirmat que la direcció d'ERC no ha d'estar dins del govern de la Generalitat, segons el propi Uriel Bertran, "per tenir les mans lliures per traçar un discurs, una estratègia que no sigui desdibuixada pel dia a dia d'un govern on hi ha diferències entre els socis". El líder independentista ha recordat que "quan hem tret els millors resultats és quan hi ha hagut aquest model que ha diferenciat els càrrecs de partit dels càrrecs de govern."\nQui tallarà la cinta del tunel de Viella?\nEl túnel de Viella es podria inaugurar el proper divendres, 30 de novembre, segons ha assenyalat el subdelegat del Govern a Lleida, José Ángel Flores. La data, que ja estava prevista i que coincideix amb l'inici de la temporada d'esquí a la Vall d'Aran, encara no ha estat confirmada de forma oficial pel Ministeri de Foment.\nAixí mateix, tampoc no se sap quina serà la personalitat que tallarà la cinta i inaugurarà la infraestructura. Cal recordar que la titular de Foment, Magdalena Álvarez va evitar visitar el Principat de Catalunya durant la recent obertura del túnel transfronterer del Pertús, a Catalunya Nord. L'obertura del túnel de Viella es produirà després de la polèmica entorn dels carrils que ha de tenir, que inicialment el Ministeri de Foment va reduir de tres a dos esgrimint motius de seguretat. Posteriorment, els tècnics de la Diputació de Lleida van elaborar un estudi que demostrava la viabilitat dels tres carrils.\nCarod-Rovira es reunirà dijous a Brussel·les amb el president de Flandes per "rellançar" la col·laboració entre els dos països\nEl vicepresident de la Generalitat, Josep-Lluís Carod-Rovira, es reunirà aquest dijous a Brussel·les amb el president del govern flamenc, Kris Peeters, per negociar un 'acord bilateral' amb relació a diverses matèries comunes. Els principals àmbits de col·laboració que establiran les dues administraciones seran la cooperació internacinal, la salut, l'educació i el medi ambient. La trobada entre els dos dirigents es farà a petició del govern flamenc i se celebrarà a la seu del govern flamenc, a Brussel·les.\nEl 12 de gener del 1988 tant el PSOE com el PP –en aquells temps Aliança Popular– signaven l’Acord per a la normalització i pacificació d’Euskadi, més conegut com el Pacte d’Ajuria Enea.\nAmb el PNB, EA, EE i CDS, socialistes i populars es comprometien a treballar junts per acabar amb el terrorisme (sic) i a desenvolupar l’Estatut de Gernika “en la seva plenitud, en conformitat amb els principis que el van inspirar i respectant-ne la singularitat”. Gairebé 20 anys després, l’Estat espanyol encara no ha transferit 37 de les competències previstes en el text estatutari . Text, per cert, aprovat el 18 de desembre del 1979.\nEl 28 de setembre el lehendakari Juan José Ibarretxe presentava el seu fulla de ruta per solucionar el conflicte basc. La proposta d’una consulta popular el 25 d’octubre del 2008 i d’un referèndum el segon semestre del 2010.\nLa resposta del govern espanyol? L’únic camí és l’Estat de dret i una Constitució que no permet consultar la ciutadania, com a mínim a la basca. José Luis Rodríguez Zapatero exigeix gran consens polític a Euskadi i acord amb l’Estat per reformar el text estatutari. Tot i que, segons la ministra d’Administracions Públiques, Elena Salgado, l’Estatut de Gernika “segueix sent el més vàlid”.\nPerò quin Estatut de Gernika? ¿L’aprovat el 1979 o el que camina coix des d’aquell dia perquè tant el PSOE com el PP s’han negat a complir-lo?\n▼ 26 de nov. (8)\nLópez Tena proposa al CGPJ obrir un expedient disc...\nCarod-Rovira es reunirà dijous a Brussel·les amb e...


El SPPM-Cat denuncia de nou la situació de la Policia Municipal - El diari digital de Sabadell - iSabadell\nEl SPPM-Cat denuncia de nou la situació de la Policia Municipal\nEscrit per Agències el 5 març 2018\nEl Sindicat Professional de Policies Municipals de Catalunya (SPPM-Cat) de l’Ajuntament de Sabadell ha tornat a denunciar la “manca d’efectius” i la “precarietat” del servei que ofereix el cos de la Policia Local de la ciutat.\nEl sindicat policial ho ha fet després que aquest dilluns hagi tingut lloc un atropellament al centre de la ciutat on el vehicle implicat ha fugit i la patrulla de la policia sabadellenca ha trigat 40 minuts en desplaçar-se al lloc dels fets, segons el SPPM-Cat. Quan els agents hi han arribat ja no hi havia cap dels implicats en el succés. El sindicat policial assegura que degut a l’aposta del govern local per un cos de proximitat s’estan “deixant al descobert altres torns bàsics de treball”. En aquest senti ha revelat que entre les sis i les deu del matí només hi havia dues patrulles en actiu al municipi i una a la zona del rodal. “No tenim personal suficient per atendre tots els serveis que genera la ciutat”, ha afirmat el col·lectiu. Per tot plegat han tornat a demanat a l’executiu que escolti les seves demandes.\nRecorden que per poder atendre la ciutadania de forma adequada farien falta uns 300 empleats. “El servei és precari, mentre tinguem 220 agents no es pot gestionar com s’està fent”, explica Xavier Bartolí, portaveu del Sindicat Professional de Policies Municipals de Catalunya (SPPM-Cat) de l’Ajuntament de Sabadell a l’Agència Catalana de Notícies. Bartolí explica que aquesta mancança d’efectius també afecta el torn de nit i el de la tarda – vespre.\nEl portaveu del sindicat de policies ha explicat que aquesta setmana es tornaran a reunir amb els representants municipals per abordar de nou aspectes referents al calendari laboral del cos que fa mesos que està prorrogat. Amb tot, indica que no confien en poder avançar en d’altres aspectes. “Pretenen que les mancances que tenim les solucionem nosaltres a base de restriccions dels nostres drets”, apunta.\nFoto portada: un vehicle de la Policia Municipal. Autor: cedida.


Dialogada-MENT: la salut mental sense complexos - Fundación Orienta\n10 d’octubre: Dia Mundial de la Salut Mental “Una data per recordar al món, la importància que té la salut mental en la societat actual”.\nTestimonis en primera persona sobre les malalties mentals\nEl dia 11 d’octubre per celebrar aquest dia internacional, a la Biblioteca Jordi Rubió i Balaguer, va tenir lloc una taula de debat per presentar la labor en favor de “La salut mental i contra l’estigma” que es fa a Sant Boi.\nA aquesta activitat van assistir-hi diferents entitats i associacions de Sant Boi, professionals del sector i persones afectades en salut mental.\nA la taula va participar el Dr. Miguel Cárdenas, Psiquiatre i Coordinador del CSMIJ de Sant Boi en representació de la Fundació Orienta per explicar com s’atenen els problemes de salut mental en els nens, els joves i les seves famílies.\nVa ser una taula rodona on es va parlar sense embuts i sense complexos de què significa tenir un problema de salut mental, com es treballa en les diferents entitats i com funcionen els equips professionals que atenen aquestes qüestions.\nDIA MUNDIAL DE LA SALUT MENTAL Taula “Salut Mental i Educació: Parlem del Bullying”


Contra les pors infantils, contes\nEls contes, necessaris per fer front als temors de la canalla\nEls contes són una bona eina perquè els infants afrontin les seves pors. Getty\nEn un moment de pandèmia mundial, els experts consideren que els contes són una bona eina perquè els infants afrontin les seves pors, i també perquè descobreixin els seus desitjos o fantasies. "Els contes són com ales amb què els infants sobrevolen la vida dels personatges i experimenten diferents maneres de viure i resoldre les coses", explica la psicolingüista i professora col·laboradora de la Universitat Oberta de Catalunya (UOC), Débora Chomski, que afegeix que els petits necessiten aquestes històries per "donar forma i sentit a la seva realitat". L'educadora sosté que per mitjà d'històries de por els menors són capaços de posar de manifest instints negatius i rebutja les versions "edulcorades" d'alguns relats que eviten els finals infeliços.\nA més dels efectes positius emocionals, els logopedes també valoren la millora en el llenguatge que comporten els contes en edats primerenques. La professora col·laboradora del grau de logopèdia de la UOC, Lamia Hadri Tahiri, en destaca la utilitat "per treballar tots els aspectes lingüístics" i, alhora, "donar un toc lúdic i motivacional" a aquesta tasca. Tant si l'infant té algun trastorn específic del llenguatge com si no, és "més que recomanable", diu la docent, que en l'àmbit familiar hi hagi un conte setmanal que es repeteixi tantes vegades com la criatura vulgui i que li serveixi d'eina per fixar estructures, aprendre vocabulari o millorar l'expressió. Algunes investigacions també han comprovat com els infants adquireixen paraules per mitjà de la insistència en els mateixos relats.\nLa importància dels gestos i les repeticions\nLa manera com els infants integren els contes i són capaços, després, d'expressar-se, depèn de com els adults desenvolupen l'acció de relatar. Alfonso Igualada, director del grau de logopèdia i membre del grup GRECIL de la UOC, va participar en un estudi en què es concloïa que els infants milloren l'estructura de les seves narracions quan se'ls expliquen històries acompanyant-les de gestos rítmics. A partir d'una experiència amb dues professores i infants d'entre 5 i 6 anys, la investigació va descobrir que posar èmfasi en les paraules clau per mitjà del llenguatge corporal ajuda que els petits aprenguin a explicar més bé el que han escoltat.\nEls experts destaquen la importància de les repeticions i els gestos a l'hora de llegir i demanen no evitar les històries "cruels"\nGràcies a les històries que aprenen en l'àmbit educatiu o en el familiar, exposa Hadri Tahiri, es pot millorar el llenguatge espontani dels infants, animant-los a comentar parts del conte o imatges que hi surtin. La psicolingüista també recomana l'experiència de cocrear històries, que es basa en el fet de "deixar una mena de blancs o buits perquè l'infant participi en la història, formuli preguntes o exposi les seves hipòtesis". I, com passa en la logopèdia, Chomski considera important la repetició perquè als menuts els ofereix "seguretat" i s'estimula, afegeix, "la creativitat". "A mesura que es repeteixen el conte i el mateix vocabulari i estructures, ens assegurem que s'integraran en el llenguatge", estableix la logopeda.\nMolts pares dubten de quina mena de llibres o temàtiques es poden plantejar als infants segons l'edat, però l'experta en formació adverteix que "no és bo sobreprotegir les criatures, abstreure-les de les realitats". També rebutja que "ho sàpiguen tot i en profunditat", però sí que considera positiu que coneguin el seu entorn i les situacions amb què es troben o es poden trobar al llarg de la infància. "Dins d'aquesta butxaca plena de màgia que l'infant necessita per viure hi ha d'haver una mica de por que permeti projectar als més petits els seus temors, les seves creences instintives i les seves tendències negatives", apunta Chomski, que també proposa compartir amb els infants algun relat "cru" per treballar aquests sentiments.\nLogopedes de la UOC recomanen llegir contes per superar dificultats del llenguatge\nPer poder triar temàtiques o llibres específics, la professora col·laboradora de la UOC assegura que editorials, llibreters i bibliotecaris són clau. "El mercat és ric, estimulant i amplíssim, i famílies i mestres podem trobar amb certa facilitat autèntiques joies", assegura. Sobre la pandèmia, per exemple, reconeix que hi ha llibres magnífics i en cita un: Pandèmies, de l'editorial Thule. "És bo compartir narratives literàries i científiques de qualitat i per a infants sobre alguna cosa que ens toca a tots", afirma.\n"I tu, què hauries fet en el seu lloc?"\nTant en l'àmbit educatiu com en el familiar, la logopeda també insisteix que es permeti que l'infant exposi les seves idees amb la invitació dels adults. "És important que es plantegin preguntes per cercar paraules, estructures o elements que ens hagi interessat que aprenguin", proposa la docent, que aconsella que si els infants no tenen cap dificultat, es permeti que puguin "contestar obertament, espontàniament i amb tot el que necessitin per expressar-se".\nAixí doncs, l'hàbit de lectura per a aquesta disciplina és òptim per millorar tots els aspectes del llenguatge i per "entrenar la lectura i l'escriptura a totes les edats". Pel que fa a la forma, totes dues professores defensen l'ajuda de les imatges, sobretot en edats més primerenques, i Chomski també aposta per contes digitals i multimèdia, dels quals s'han publicat, diu, "llibres meravellosos". Així i tot, alguns estudis insisteixen que la narració d'un adult, sigui docent o familiar, promou més atenció i és, per als petits, "més interessant".\nContes (també) per abordar el dol infantil\nAfrontar la mort no és fàcil, i en l'actual situació de la pandèmia de covid, encara menys. El distanciament social i les diferents limitacions fan que el dol estigui sent especialment complicat en l'últim any. Quan afecta els més petits, moltes famílies no saben com afrontar-lo. Sílvia Àlaba Sordo, doctora en psicologia clínica i de la salut col·laboradora de Funespaña, remarca la importància de comptar amb recursos i eines que puguin ajudar a explicar una pèrdua als més petits de la casa "amb l'objectiu d'educar des de l'edat primerenca per establir unes pautes psicològiques saludables de la relació dels nens amb la mort".\nDir-ho quan es rep la notícia: hi ha una creença generalitzada que protegint-los de la mort els estalviem patiment, però veuran tristesa, plors i males estones al voltant; cal explicar-los què ha passat per no generar una incertesa que no sabran gestionar.\nPosar-se al seu nivell i tractar-lo amb naturalitat, empatitzant amb les seves emocions: perquè se sentin escoltats i atesos és important, a l'hora de comunicar, mirar als ulls. A més, és bo que vegin les emocions reals, de manera que no cal aparentar o aguantar el tipus.\nAdaptació del llenguatge en funció de la seva edat: és important saber quines coses poden facilitar als nens la comprensió de la mort segons la seva edat i quins aspectes són convenients d'evitar, ja que poden complicar el procés. Generalment, els nens són molt bons recollint i captant informació, però, pel seu propi desenvolupament cognitiu, evolutiu i maduratiu, no sempre ho entenen bé.\nSinceritat en les respostes: tindran moltes preguntes sobre què ha passat, i potser no sabrem què dir o no tinguem les respostes. En aquest cas, és millor dir "no ho sé" que inventar-nos les respostes.\nIntentar restablir la rutina: és una cosa que ajuda, sobretot, els nens. Que la seva rutina no sigui massa alterada els aportarà seguretat i confiança. No obstant això, la prioritat en aquest moment és atendre les seves necessitats emocionals, interioritzar la pèrdua i fer el dol de la manera més sana possible.\n"Davant una pèrdua, el més probable és que sorgeixin moltes preguntes i respondre-les amb sinceritat serà clau per transmetre'ls seguretat. A més, hem d'animar-los a expressar els seus sentiments perquè sentin el nostre suport i gestionar-los de la millor manera", recomana Sílvia Àlaba Sordo, doctora en psicologia clínica.\nA banda, convé recordar que a través de la lectura es pot ajudar l'infant a entendre millor una pèrdua. Hi ha contes molt interessants al mercat que us poden ajudar com L'Avi ja no hi és, de Gemma Castanyer, o El buit, d'Anna Llenas.\nllegir infància educació emocional


El podcast al teu abast - Vanesa Carrasquilla | CREC\nCREC / coworkers / El podcast al teu abast – Vanesa Carrasquilla\njuny 27, 2019 In coworkers\nJo no sé tu, però jo visc enganxada al mòbil. El fet de ser freelance, autònoma o emprendora –digue-li com vulguis– fa que la meva primera oficina càpiga al palmell de la mà. Allà hi tinc el calendari, les xarxes socials i el mail, que em permeten gestionar el dia a dia. El cert és que també faig servir l’smartphone per inspirar-me, distreure’m i formar-me ja sigui a través de YouTube o Spotify, per exemple. Però t’he de confessar que, des de fa bastant de temps hi ha una app que ocupa un lloc destacat al meu telèfon: la dels podcast.\nAquest format s’ha convertit en una autèntica revolució. En el darrer any ha fet un boom a casa nostra espectacular i ara, qui més qui menys, té el seu propi podcast. I és que es tracta d’una eina molt interessant, tant si tens una empresa o ets autònom, per donar-te a conèixer i posicionar-te com a especialista del teu sector ja que tots podem convertir-nos en el nostre propi mitjà de comunicació.\nNo és res més que la modernització dels programes de ràdio de tota la vida, però adaptada a les necessitats dels segle XXI. El seu format és un àudio 100% digital que acostuma a estar allotjat a pàgines només de podcast (iTunes, Spotify, Ivoox…), on hi ha una varietat infinita de propostes i de temàtiques. La principal diferència amb els programes de ràdio de tota la vida és que no necessites treballar en un mitjà de comunicació per tenir el teu. Només et calen ganes i una mica de destresa tècnica per saber com editar-lo.\nPer què triomfa ara mateix?\nPerquè no ens obliga a estar davant de l’ordinador per consumir-lo, cosa que sí que passa amb el blog o Youtube, per exemple. El podcast és el format més còmode que hi ha ara mateix ja que només necessites un smartphone o tablet i uns auriculars per començar a escoltar-lo. A més, et permet fer altres coses mentre l’escoltes ja que tant te’l pots posar de camí al coworking com quan estàs fent alguna tasca mecànica que no requereix de la teva atenció plena o mentre prepares el dinar, per exemple.\n“Per tenir el teu propi podcast, només necessites un mòbil, una plataforma de difusió i moltes ganes”\nL’especialització temàtica és una altra de les claus del seu èxit. I és que hi ha podcast de tot el que t’imaginis i més: novel·la negra, marketing, intel·ligència emocional, comunicació, emprenedoria, creixement personal, maquillatge, astrologia, tarot, música, sèries… L’univers del podcast és infinit!\nTu també pots tenir el teu podcast\nTenir el teu propi podcast és molt més fàcil del que t’imagines. Només necessites un mòbil amb una gravadora de veu –l’iPhone té l’app Notes de veu que et pot servir–, ganes de compartir el teu coneixement i unes mínimes nocions tècniques ja que, possiblement, necessitaràs editar l’àudio després de la gravació i pujar-lo a la plataforma de difusió on l’allotjaràs. També triar la plataforma on l’allotjaràs (iVoox, iTunes o Spotify, per exemple).\nAquest és, per mi, el kit bàsic per iniciar-te en el món del podcast. A mesura que et vagis professionalitzant, ja et compraràs un micròfon o podràs començar a editar amb programes com l’Audacity, que et premetran, si vols, posar-hi fins i tot música.\n“El meu consell: Focalitza bé el tema. Quant més especialitzat sigui, millor”\nA banda d’això que et comento, per mi, el requisit fonamental són les ganes. T’ha de venir de gust i no t’ha de fer vergonya plantar-te davant del telèfon i començar a compartir tot el coneixement que tens. I és que aquest format et pot donar moltíssimes alegries, si jugues bé les teves cartes i aconsegueixes que aporti valor de veritat a la teva comunitat. La meva recomanació és que focalitzis bé el tema ja que, quan més especialitzat sigui, millor. També que decideixis cada quant vols publicar un nou episodi. A partir d’aquí, fes-te un calendari de podcast i comença a gravar i publicar perquè estic convençuda que tens molt per explicar. T’animes?\nAbans de marxar, et convido a escoltar “Tú también tienes una historia que contar”, el meu podcast amb el que comparteixo tips i trucs sobre comunicació perquè deixis de patir-la i comencis a gaudir-la. Espero que t’agradi!\n5 podcast para ponerte las pilas después de las vacaciones | CREC\nagost 12, 2020 at 11:29 am Respon\n[…] cierto, si tienes un negocio y te gustaría poner en marcha tu propio podcast, te animo a que leas este otro artículo. Seguro que te puede dar un poco de visión y perspectiva sobre todo lo que necesitas para tener tu […]\nagost 12, 2020 at 12:13 pm Respon\n[…] the way, if you run a business and would like to start your own podcast, I encourage you to read this other article. Surely it can give you a little insight and perspective on everything you need to have your own […]\nagost 12, 2020 at 12:31 pm Respon\n[…] si tens un negoci i t’agradaria posar en marxa el teu propi podcast, t’animo a què llegeixis aquest altre article. Segur que et pot donar una mica de visió i perspectiva sobre tot el que necessites per tenir el […]\n5 podcast para ponerte las pilas después de vacaciones | CREC\nsetembre 29, 2020 at 12:34 pm Respon


Bed And Breakfast Li Scianuli Porto Cesareo Itàlia - Ofertes d'hotels amb els MILLORS DESCOMPTES EN LÍNIA Atenció al Client\nBed And Breakfast Li ScianuliVia Cristoforo Colombo 78, Torre Squillace, Porto Cesareo, Itàlia, 73048 - Veure al mapaExcel·lent8,4Basada en102comentarisBed And Breakfast Li ScianuliVeure més fotosVeure més fotosVeure totes les 25 fotosExcel·lent ubicació 9,2Veure al mapa9,2UbicacióParticularitats que li encantaranWi-Fi gratuït en totes les habitacionsaire condicionattransport hotel/aeroportjardíaparcament de cotxesservei de llançadora\nSobre l'allotjamentDescripcióDissenyat tant per oci com per negoci, Bed And Breakfast Li Scianuli està situat idealment a Porto Cesareo; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Bed And Breakfast Li Scianuli asseguren una estada plaentera als seus clients. Wi-Fi gratuït en totes les habitacions, recepció 24 hores, aparcament de cotxes, transport hotel/aeroport, habitació familiar són només algunes de les comoditats que fan que Bed And Breakfast Li Scianuli sigui diferent dels altres hotels de la ciutat. Totes les instal.lacions per als clients, ofereixen comoditats destinades a assegurar tot el comfort possible. Durant el dia podeu gaudir de l'atmòsfera relaxant de jardí. Amb una localització ideal i amb comoditats imbatibles, Bed And Breakfast Li Scianuli no troba competidors en cap categoria.Mostrar mésCaracterístiquesAccés a InternetWi-Fi gratuït en totes les habitacions Desplaçamentaparcament de cotxesservei de llançadoratransport hotel/aeroportCoses a fer, maneres de relaxar-sejardí Àpats, begudes i refrigericuina compartidainstal.lacions de barbacoa Serveis i comoditatszona de fumadors Per als nenshabitació familiar Accésrecepció [24 hores]s'admeten animals de companyia Disponible a totes les habitacionsempolles d'aigua de cortesia Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal que informeu el Bed And Breakfast Li Scianuli de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal fer el pagament abans de l'arribada amb transferència bancària. L'allotjament es posarà en contacte amb tu després de fer la reserva i et donarà més informació.Mostrar més


Jove, estigues quiet... Si us plau! Jove, estigues quiet... Si us plau!\nJove, estigues quiet… Si us plau!\nArran a la seu del PP / ACN\nSom un país on l’acció al carrer està molt mal vista, potser serà perquè la primera meitat del segle XX va ser tan moguda que hem desenvolupat en el nostre ADN una mena de sensibilitat que ens reclama la màxima discreció i mirar de no molestar, ens autofustiguem catòlicament cada vegada que un contenidor es mou uns 15 centímetres del seu lloc original.\nL’acció d’ahir d’Arran a la seu del Partit Popular Català és un exemple més d’aquesta prudència de barret de copa. Per una vegada que una organització jove i independentista planteja una acció, millor o pitjor plantejada, no hi ha hagut ni una sola veu política, més enllà de la dels seus, que hagi dit, “home, potser tenien raó aquests nanos”. Cap, ni les més revolucionàries dels comuns que reivindiquen l’acció social representada en l’escrache, ni la dels que abracen les manifestacions de col·lectius com els ‘Iaioflautes’ o la Plataforma d’Afectats per la Hipoteca a les seus dels partits o institucions bancàries. Resum: “aquests joves de l’Arran són uns rucs”.\nÉs fàcil entendre el punt de vista contrari a l’intent d’ocupació d’ahir, “els mitjans de Madrid tenen la foto que volien i la teoria sobre la ruptura social de Catalunya agafa força en un moment clau”. Sí, podem entendre la tesi de la manca de paciència, “són joves i no tenen espera, ja volen la data del referèndum!”, però no oblidem que som en l’enèsima fase final del procés. En aquell Coll del Tourmalet que començà l’11 de setembre del 2012, semblava tancar-se amb la consulta del 2014, anava a sentenciar-se en les eleccions del 27 de setembre del 2015 i ara s’allarga a la segona quinzena del mes de setembre amb el referèndum. No sé si és només cosa meva, però després de cinc anys de caminada és coherent pensar que això ja necessita un punt final, sigui per bé o per mal, és necessari. Estem repetint els mateixos debats amb diferents actors, ens preguntem si el referèndum serà legal de la mateixa manera que ho fèiem el 2013 amb el 9N. Analitzem les possibles accions de l’Estat contra la Generalitat com si l’article 155 no estigués en totes les tertúlies de fa quatre anys. Les guerres de declaracions són constants i evitem la paraula unilateralital perquè amb un 48% dels vots no es pot fer, què més dóna si la República espanyola es va fer amb el mateix percentatge.\nArran ahir es va equivocar, es va mobilitzar i havia d’estar quieta, asseguda, passiva i adormida perquè la campanya pel referèndum ja ha començat, ERC des de fa mesos i el PDeCAT des de dissabte passat.\nLa qüestió que em genera l’escena d’ahir és, perquè una acció d’Arran a les portes de la seu del PP és dolenta i, en canvi, l’ocupació d’un banc és bona? No és una agressió que un ministre d’Afers exteriors asseguri que l’Estat deu favors perquè països es manifestin en contra del procés? No és una agressió que l’Estat no pagui el 50% de la llei de dependència? No és una agressió el sistema de Rodalies? No és una agressió que el govern de l’Estat freni el corredor Mediterrani? No és una agressió que hi hagi fons reservats per potenciar l’Operació Catalunya contra polítics catalans? No és una agressió que l’expresident de la Generalitat sigui inhabilitat, juntament amb tres exconsellers, per posar les urnes el 9 de novembre? Quan Arran es planta davant la porta del PP ho fa amb la mateixa dignitat que ho fa qualsevol altre moviment que reclama al partit que governa una resposta a les seves demandes. Però per si de cas.. Joves, estigueu-vos quiets. Si us plau.


marfanta.com: Iniciativa denuncia l'Ajuntament de Tortosa a l'Oficina Antifrau per la resolució del contracte de les piscines\nIniciativa denuncia l'Ajuntament de Tortosa a l'Oficina Antifrau per la resolució del contracte de les piscines\nTORTOSA (Baix Ebre).- El grup municipal d'Iniciativa-Entesa per Tortosa farà arribar aquesta mateixa setmana a l'Oficina Antifrau de Catalunya una denúncia contra l'Ajuntament de Tortosa. La denúncia reclama que s'investigui si en la resolució del contracte del projecte de les piscines, l'anterior complex d'aigües, hi ha indicis de suposades il·legalitats, com ara malversació de fons públics. El portaveu ecosocialista, Jordi Jordan, ha detallat que els serveis jurídics del partit han estudiat tot el procés de la resolució del contracte i que, finalment, s'han decidit a emprendre accions legals. Jordan ha recordat que l'Ajuntament no va reclamar a l'empresa les indemnitzacions previstes per incompliment del contracte.\nICV ha decidit portar a l'Oficina Antifrau -ho farà en els pròxims dies- aquesta resolució de contracte per considerar que s'han pogut cometre suposades il·legalitats. Els ecosocialistes ja van portar al plenari -juntament amb altres grups de l'oposició- un recurs de reposició contra la finalització del contracte, ja que l'Ajuntament no havia reclamat cap indemnització a l'empresa concessionària Quatuor per la renúncia a continuar amb la construcció de les noves piscines municipals. A més, ICV considera també un greuge que l'Ajuntament decidís tornar a l'empresa la garantia prèvia. "Van destrossar l'antiga piscina, un edifici públic, i a sobre se'n van anar sense pagar indemnitzacions milionàries que estaven establertes al contracte", ha recordat Jordan.\nJordan ha recordat que ICV "sempre" s'ha posicionat en contra del projecte aprovat, al gener del 2011, de crear un palau d'aigües a les instal·lacions esportives, que incloïa un edifici administratiu i un aparcament soterrat a la plaça Joaquim Bau de Ferreries. Les obres es van iniciar l'abril del 2011, abans de les darreres eleccions municipals, i poc després van aturar-se. Tres anys després, l'Ajuntament i l'empresa van acordar resoldre el contracte. "Estàvem d'acord en acabar-ho però la sorpresa va ser que es va deixar que l'empresa marxés sense demanar-li cap tipus de penalització com establia el contracte signat entre l'Ajuntament i l'empresa, i a més, tornant-li els diners de la garantia", ha manifestat Jordan. L'ecosocialista no ha xifrat la indemnització que hauria d'haver cobrat l'Ajuntament però ha assegurat que era "milionària" ja que establia entre 3.000 i 10.000 euros diaris de compensació pel retard en les obres.\n"Creiem que la resolució del contracte és un autèntic nyap legal i demanem a l'Oficina Antifrau que ho investigui", ha afegit Jordan, que reclama que si hi ha indicis es derivi al cas a Fiscalia. "Nosaltres no ho hem fet per un tema econòmic i, per això, hem optat per la via de l'Oficina Antifrau", ha reconegut. El portaveu ecosocialista creu que els indicis d'il·legalitat són clars tant per la penalització, com pel retorn de la garantia, com pel fet d'acceptar que l'empresa abandonés el projecte al·legant que era per la "crisi econòmica". "Això és ridícul, quan el projecte es va aprovar el 2011", ha detallat. "El govern municipal haurà de donar explicacions a Antifrau sobre perquè va renunciar a demanar l'indemnització a l'empresa", ha afegit.\nICV ha aprofitat l'anunci per fer una crida a la resta de grups de l'oposició a sumar-se a accions similars contra la resolució d'aquest contracte. "Més enllà de gesticular, cal que facin accions com les que presentem nosaltres", ha conclòs Jordan. / Via ACN


Ràdio Sió Agramunt 107.9 FM | "Bons resultats del Escatxics al Campionat de Catalunya de Cros"\nInici / Notícies / Bons resultats del Escatxics al Campionat de Catalunya de Cros\nBons resultats del Escatxics al Campionat de Catalunya de Cros\nEl passat diumenge 12 de febrer, els Escatxics tenien una de les cites més importants de la temporada: el Campionat de Catalunya de Cros. Aquest any la cita era a Caldes de Malavella. Tenint en compte el nivell que hi havia, els agramuntins van obtenir uns bons resultats.\nEn categoria juvenil femení, la Marina Súria era 7a i formant part de l'equip amb les seves companyes del Club Atlètic Igualada, pujava al podi com a primeres classificades. En cadet masculí, Roger Súria creuava la línia de meta en 6a posició i pels infantils, Arnau Jou era 38è i Maria Vilanova, 74a. En aleví masculí, el Pau Vilanova era 10è i en Gerard Fitó 127è. Pels benjamins, Martí Lluch aconseguia la 10a posició, seguit de Quim Pellicer (36è) i Josep Fitó (75è). Fora de campionat, corrien en categoria pre-benjamí, Anna Pellicer (10a) i Pep Vilanova, Gerard Lluch i Sergi Fitó, també tots molt ben posicionats.\nA banda, el diumenge també es disputava el 4t cros Ciutat de Les Borges Blanques, puntuable pel Trofeu Diputació de Lleida i on els Escatxics varen tenir-hi representació en categoria benjamí masculí. Els atletes Pol Carrera, Marc Fígols i Ian Torres eren 1r, 3r i 5è, respectivament.\nAquest proper diumenge els Escatxics participen al Cros Escolar d'Agramunt, organitzat per les AMPES dels centres educatius de la vila i la regidoria d'esports.\nEl Mamapop s'expandeix a Andorra\nEl Sènior femení del CFS Agramunt, ferm aspirant a l'ascens


La importància de l'orientació constant al llarg de la vida - educaweb.cat\nLa importància de l'orientació constant al llarg de la vida\nGerard Carrió. e-orienta\nPel que fa a l’orientació primària, els mestres tenen un paper fonamental. El seu rol és estimular al nen en una formació integral i de manera que s’associï a un joc perquè s’ho passin bé. Per mitjà de la pràctica, i interès en una o altra activitat, el nen podrà incrementar la seva habilitat. Perquè això es produeixi, no només caldrà la iniciativa del nen, el que ell comuniqui verbal o no verbalment, sinó també l’acurada observació intel·ligent dels seus mestres o orientadors de manera que puguin identificar en aquella activitat que sobresurti per tal d’intensificar allò que més li agrada. Certament, això no és fàcil, per dos motius bàsicament. Primer, perquè moltes vegades el nen no manifesten la seva vocació fins més tard i per altra banda perquè la institució escolar tot just comença a estar en procés de canvi de paradigma de manera l’escola comenci a pensar en adaptar-se més a les necessitats del estudiant i no tant el revés. Hi ha escoles, que ensenyen als nens les matèries escolars, de manera que puguin desplegar diferents tipologies d’intel•ligència, segons la teoria de Howard Gardner. És a dir, una escola que d’alguna manera treballi perquè l’estudiant pugui aprendre matèries des d’un punt de vista teòric i pràctic o aplicat a les necessitats de la vida, que involucri no només el llenguatge, la lògica o matemàtica sinó també la intel·ligència interpersonal per mitjà de treballs en grup, la intel·ligència intrapersonal per mitjà de deixar que els nens puguin expressar-se emocionalment a través de l’escriptura, pintura i dibuix. També és altament recomanable, estimular als nens a l’aprenentatge musical ja que contribueix a la creació i consolidació de sinapsis o connexions neuronals, també perquè involucra moltes parts del cervell al mateix temps i finalment perquè ajuda a expressar les necessitats del cor. També caldria destacar la intel·ligència espaial, és a dir la capacitat de concebre elements o objectes organitzats en un espai. El moviment o exercici físic associat a la intel·ligència cinestètica és important perquè d’alguna manera hi ha una associació entre la coordinació física (les diferents parts) i les diferents parts de la persona (esperit, ment i cos físic). Estudiosos s’han adonat compte que els nens aprenen a memoritzar determinades cançons amb més facilitat mentre estan realitzant determinats moviments físics. Finalment destacar que també és important, organitzar excursions amb nens en contacte amb la natura, perquè aquesta ensenya molt. No només a ajuda a la persona a estar en un ambient lluny de la contaminació i que per tant permet carregar molta energia positiva, sinó també conèixer el comportament i les característiques dels animals, de les plantes, dels arbres i de la naturalesa en sí, que no deixa de ser un reflex de la naturalesa humana.\nEn definitiva, es tracte que els mestres, en la mesura de les seves possibilitats i recursos, coneguin als seus estudiants i en lloc de manipular-los, escoltar-los i ajudar-los en el seu desenvolupament, de manera que intensifiquin aquelles activitats que se sentin més bé, ja que per sobre de tot han d’aconseguir que els nens siguin feliços i ho seran si donen sentit el que fan.\nTambé cal manifestar el fet que un nen ben orientat, serà un adult ben encaminat i amb menys problemes d’orientació d’entrada, per tant d’aquí la importància de l’orientació juvenil.\nPel que fa a la necessitat d’orientació a les persones adultes tenim diferents perfils.\nPer un costat, en aquests moments de crisi econòmica i també moral en què la societat es troba, molta gent s’ha quedat sense feina. Per aquest col·lectiu és necessari fer un exercici d’autoreflexió, orientació i reconsideració no només de la seva experiència sinó també dels talents, preferències que han tingut en la seva vida o fins i tot alguns que els tenen en estat latent. D’aquesta manera estaran més preparats per enfocar la seva futura trajectòria professional. Podran assistir a cursos de formació que els permetran adquirir coneixements i habilitats interessants per tenir més possibilitats per accedir a una feina sigui del que han fet en la seva vida o en una de diferent relacionada amb la temàtica del curs en qüestió. Per exemple, aquella persona que ha treballat durant un bon temps com a agent d’assegurances, pot aprofitar per fer algun curs relacionat amb el món financer i optar per una feina que tingui possibilitats de vendre productes financers.\nTambé tenim el col·lectiu de treballadors que necessiten una millor actuació professional. Per exemple, hi ha treballadors que necessiten fer algun curs de perfeccionament sigui relacionat en el món de la comptabilitat perquè necessita tenir uns majors coneixements degut a l’aplicació del nou pla general comptable, o sigui per millorar les habilitats comercials i comunicatives amb els clients, etc. És a dir, hi ha tota una oferta de cursos de reciclatge per a treballadors, des de cursos més específics a més genèrics i destinats a promoure la gestió de competències. Això últim comentat, és important, ja que en la formació clàssica moltes vegades s’ha ignorat la formació d’habilitats com el treball en equip, parlar en públic, dirigir i desenvolupar correctament una reunió de treball, etc. Totes aquestes i moltes altres associades són requerides en el mercat de treball i especialment en feines en què es requereixi un mínim de contacte personal. M’agradaria destacar com a exemple a seguir en qualsevol mena d’empresa, el lideratge d’en Pep Guardiola ja que té la capacitat de motivar en els seus jugadors de manera que en general se sentin importants per igual i mostrin una actitud humil de manera permanent en el camp. Sí, en efecte, els bons models cal observar-los ja que també s’aprèn. En definitiva, els treballadors en actiu, també necessiten orientació, no només perquè a vegades poden legítimament visualitzar un canvi de carrera professional en un nou entorn que cregui que sigui més adient segons el seu perfil, sinó també per adonar-se d’aspectes a enfortir per tal de fer una millor actuació professional en la feina actual. Per exemple, un periodista es pot adonar compte que treballant en una cadena de radio dirigint i emetent programes de caire cultural i econòmic pot ser molt més interessant que treballar per alguna empresa de premsa escrita.\nFins i tot pel col·lectiu de jubilats és interessant un procés d’orientació. És molt important, per aquest col·lectiu poder decidir quin tipus d’activitats són adequades desenvolupar segons els seus interessos i preferències no relacionades amb el món laboral. Per exemple participar en un campionat d’escacs amb un equip, participar en competicions de natació, atletisme, i d’altres activitats esportives, així com participar en certàmens literaris de poesia o assaig i fins i tot aprendre a tocar un instrument, aprendre a pintar, estudiar alguna matèria d’interès en una universitat a distància o presencial, participar en una coral, ser membre actiu d’alguna associació excursionista o d’algun barri, són múltiples activitats que la persona jubilada pot fer. Fins i tot pot escriure les seves memòries, o bé transmetre la seva experiència professional a gent més jove. En definitiva, totes aquestes activitats, mentre mantinguin a la persona amb vigor i vitalitat psíquica i emocional, són serveis perquè existeixen intercanvis i fa que dotin de sentit el teixit no només econòmic a nivell indirecte, sinó sobretot el cultural i social. El teixit cultural i social que vertebra una societat també forma part de l’ànima col•lectiva.\nEl seu paper és més rellevant quan poden connectar les seves experiències del passat amb les situacions del present si volen transmetre missatges més fàcilment acceptats per la gent jove. Per exemple, un jubilat emprenedor li pot explicar a un de jove, les seves experiències i com aquestes tenen certa analogia amb el fet de ser emprenedor en ple segle XXI en què el domini de les xarxes socials és rellevant. De totes maneres, fent un exercici de realisme, pel col·lectiu de jubilats, cal fer les següents consideracions. Per un costat, la intel·ligència cristal·itzada (que té a veure amb l’experiència) és més important que la intel·ligència fluïda (capacitat per aprendre nous coneixements i habilitats) a diferència del col·lectiu del joves, per tant és lògic pensar que a vegades prefereixin executar allò que ja saben fer que aprendre noves coses, tot i que el consell seria que fessin l’esforç d’aprendre cada dia una cosa diferent, per molt petita que sigui, per habituar el cervell a treballar i no perdre la intel·ligència fluida. De fet, el cervell és bastant flexible de manera que si fa una cosa, n’aprèn i perfecciona amb la pràctica, si ho abandona, ho va perdent. I també cal destacar que si bé amb els anys la persona guanya en saviesa, perd en vigor físic i per tant cal treballar el cos, perquè no sigui una limitació important pel bon desenvolupament d’altres activitats.\nFinalment m’agradaria destacar que la tasca d’orientació professional que es caracteritza en prendre decisions a nivell professional i acadèmic i a nivell social i fins i tot espiritual en base a l’autoconeixement, dura tota la vida per diferents motius. Per un costat, perquè la persona mai es coneix del tot, segon, perquè la persona també canvien els seus gustos, preferències, valors i una mica també les habilitats i talents en funció del temps. I també perquè els serveis, activitats, coneixements varien en el pas del temps. En definitiva, es tracta de ser millor persona i estar bé amb un mateix.